Ir-Regolament tal-Kunsill (KEE) Nru 2530/80
tat-30 ta’ Settembru 1980
li jemenda r-Regolament (KEE) Nru 315/68 li jistabbilixxi l-istandards ta’ kwalità għall-basal tal-fjuri, basal tal-qasab u tuberi
IL-KUNSILL TAL-KOMUNITAJIET EWROPEJ,
Wara li kkunsidra t-Trattat li jistabbilixxi l-Komunità Ekonomika Ewropea,
Wara li kkunsidra r-Regolament tal-Kunsill (KEE) Nru 234/68 tas-27 ta’ Frar 1968 dwar l-istabbiliment ta’ organiżazzjoni komuni tas-suq tas-siġar ħajjin u pjanti oħrajn, basal, għeruq u affarijiet oħra ta’ din ix-xorta, fjuri maqtugħin u weraq tat-tiżjin [1], u b’mod partikolari l-Artikolu 3 tiegħu,
Wara li kkunsidra l-proposta tal-Kummissjoni,
Billi r-Regolament tal-Kunsill (KEE) Nru 315/68 tat-12 ta’ Marzu 1968 li jistabbilixxi l-istandards ta’ kwalità għall-basal, għeruq u tuberi tal-fjuri [2], kif l-aħħar emendat bir-Regolament (KEE) Nru 338/77 [3], jistabbilixxi fl-Anness tiegħu dispożizzjonijiet dwar il-gradazzjonijiet ta’ daqs; billi dawk id-dispożizzjonijiet ma jkoprux il-prodotti Allium neapolitanum, Ixia, Eranthis cilicica u hiemalis, Fritillaria meleagris, il-kultivari u l-ibridi tagħhom; billi dawk il-prodotti għandhom jiġu inklużi f’dak l-Anness sabiex jintlaħqu l-iskopijiet ta’ l-istandards ta’ kwalità b’mod aktar sodisfaċenti;
ADOTTA DAN IR-REGOLAMENT:
L- Artikolu 1
Il-prodotti elenkati fl-Anness ta’ dan ir-Regolament, flimkien mad-dispożizzjonijiet relatati ma’ kull wieħed minnhom, għandhom jitniżżlu fit-Tabella fit-Taqsima III ta’ l-Anness tar-Regolament (KEE) Nru 315/68, fil-pożizzjonijiet alfabetiċi rispettivi tagħhom.
L- Artikolu 2
Dan ir-Regolament jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu japplika b’effett mill-1 ta’ Lulju 1981.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-30 ta’ Settembru 1980.